**Приложение №9**

**Указания за оценка на съответствиеТО на предложенията ЗА ИЗПЪЛНЕНИЕ НА ИНВЕСТИЦИИ с правилата за държавни помощи**

1. **Цел на указанията**

Настоящите указания са предназначени за кандидатите по процедурата и експертите, оценяващи предложенията за предоставяне на средства по инвестиция „Подкрепа за устойчиво енергийно обновяване на жилищния сграден фонд“.

Указанията имат за цел да обяснят как се извършва оценката на предложенията по отношение на критерий „Предложението е в съответствие с изискванията на приложимия режим за държавна помощ“.

Възможните хипотези за наличие на държавна помощ и съответно, приложимия режим на държавна помощ, са описани в раздел „11. Приложим Режим на минимални/държавни помощи“ от Насоките за кандидатстване по процедура инвестиция Подкрепа за устойчиво енергийно обновяване на жилищния сграден фонд“. Кандидатите следва подробно да са се запознали с този раздел от насоките.

1. **Общи определения и хипотези на допустимост на държавна помощ**

**„Държавна помощ“** е всяка помощ, предоставена от държавата или общината или за сметка на държавни или общински ресурси, пряко или чрез други лица, под каквато и да е форма, която нарушава или застрашава да наруши свободната конкуренция чрез поставяне в по-благоприятно положение на определени предприятия, производството или търговията на определени стоки, или предоставянето на определени услуги, доколкото се засяга търговията между държавите членки.

**„Предприятие“** по смисъла на чл. 107 от Договора за функциониране на ЕС е всяко лице, което осъществява икономическа дейност без значение на неговата правноорганизационна форма, статут и начин на финансиране, независимо от това дали същото формира и разпределя печалба (чл. 20, ал. 2 от Закона за държавните помощи).

**„Икономическа дейност“** е всяка дейност по предлагане на стоки и услуги на пазара, както и всяка дейност, резултатите от която са предназначени за размяна на пазара, независимо дали от това се формира и разпределя печалба или друг доход. За икономическа дейност се смята и предоставянето за ползване на материално и нематериално имущество и права. Правният статут на дадено лице съгласно националното право или генерирането на печалба е без значение - публичните органи, спортните клубове, асоциациите и неправителствените организации също могат да бъдат определени като предприятия в зависимост от това каква дейност извършват и има ли отворен пазар за тази дейност.

**„Администратор на помощ“** съгласно чл. 9 от Закона за държавните помощи (ЗДП) е лице, което предоставя или управлява, включително разработва държавна помощ или минимална помощ, освен когато в закон е предвидено друго. Когато държавната помощ или минималната помощ се предоставя от орган, управляващ оперативна програма, или от орган - програмен оператор на програма, администратор на помощта е органът, отговорен за управлението и изпълнението на инвестицията. Съгласно чл. 9, ал. 5 от ЗДП администраторът на помощ може да възложи част от функциите си по този закон на публичноправна организация, публичен орган или публично предприятие, което носи отговорност като администратор на помощ за възложените функции и изпълнява свързаните с тях задължения спрямо получателя на помощта, както е в конкретния случай. В случаите, в които държавната помощ се предоставя на съответния получател от общините бенефициенти, същите ще изпълняват отговорностите на администратори на основание чл. 9, ал. 5 от ЗДП.

В рамките на процедурата не се допуска предоставяне на държавна помощ. В случай че мерките не могат да бъдат определени като попадащи извън приложното поле на правилата по държавните помощи (режим „непомощ“), единствената друга възможна хипотеза е:

* **Финансирането представлява минимална помощ** – т.е. предоставя се финансиране в размер под определен минимален праг за даден период от време, за който се приема, че не представлява държавна помощ – правилото de minimis. Съгласно Регламент ЕС 1407/2013 г. на Комисията[[1]](#footnote-1), максималната стойност на помощта, предоставена за период от 3 години на едно и също предприятие (съгласно чл. 2, пар. 2 от Регламента), не може да надвишава 200 хил. евро, а по отношение на автомобилните превози за чужда сметка или срещу възнаграждение – 100 хил. евро.
* **Финансирането представлява инвестиционни помощи за мерки за повишаване на енергийната ефективност съгласно чл. 38 от Регламент (ЕС) № 651/2014 на Комисията от 17 юни 2014**

1. **ФУНКЦИИ НА ОБЩИНАТА**

Съгласно указанията по инвестиция „Подкрепа за устойчиво енергийно обновяване на жилищния сграден фонд“, общинатаотговаря за цялостното техническо и финансово администриране на ПИИ на своята територия.

Освен описаните отговорности на общината в указанията, с оглед изпълнението на дейностите по схемата, съответната община се явява и администратор на помощ по смисъла на Закона за държавните помощи по отношение на средствата, предоставени на нейната територия на отделните получатели и имащи характер на минимална помощ.

Общината следва да създаде механизъм за контрол и гарантиране изпълнението на посочените в настоящия документ условия, така че във всеки един момент да може да бъде доказано, че разходването на средствата по схемата отговарят и непротиворечат на действащото национално и европейско законодателство в областта на държавните помощи. В настоящите условия са представени минималните изисквания към механизмите за контрол, които общината следва да въведе, съобразно индивидуалните специфики на организацията на работа в същата.

1. **РЕЖИМ ЗА ПРЕДОСТАВЯНЕ НА СРЕДСТВАТА**

**4.1 Режим „не помощ“ – помощ извън обхвата на чл. 107, пар. 1 от ДФЕС (помощ, която не е държавна помощ и не е минимална помощ)**

В случаите, когато ССО не използват допустимите за финансиране обекти за извършване на стопанска дейност, включително, но не само: не ги отдават под наем или в тях не се извършва дейност от търговци и/или лица със свободни професии, ССО не следва да се считат за получатели на държавна и/или минимална помощ (помощ “de minimis”). В този случай към тях не са приложими настоящите условия.

Случаите, в които община или държавна институция са собственици на самостоятелни обекти в сграда, участваща в изпълнението на инвестицията, допустима за финансиране, които се използват единствено и само за жилищни нужди, същите не се считат за получатели на минимална помощ (помощ “de minimis”) и към тях не са приложими условията по т..2.

**4.2. Режим „минимална помощ“ (помощ „de minimis”)**

За целите на Регламент (ЕС) № 1407/2013, ССО се явяват „предприятия“ по отношение на физическите и юридическите лица, които участват в тях и които извършват икономическа дейност.

Общият принцип, според който Съдът на ЕС[[2]](#footnote-2) налага последователна практика да определя получателите като „предприятия”, е свързан с извършването на *икономическа дейност* от тяхна страна, независимо от правната им форма, статут и начин, по който са финансирани, както и реализирането на печалба. Съдът на Европейските общности счита, че всяко лице, ангажирано с икономическа дейност, е в състояние да отговори на дефиницията за предприятие, дори и при липса на преследване на печалба.

Настоящите условия се прилагат към ССО, допустими по инвестицията за получаване на БФП, в случаите, когато същите извършват някоя от следните дейности:

* самостоятелните обекти в сградата се използват за извършване на стопанска дейност - независимо от предназначението на обекта (жилищно или стопанско), ССО упражняват стопанска/икономическа дейност в обекта си (като например: магазин, фризьорски салон и др.);
* самостоятелните обекти в сградата се отдават под наем - за жилищни или нежилищни цели (офис, ателие и др.);
* в самостоятелните обекти в сградата се извършва дейност от търговци и/или лица със свободни професии;
* други стопански дейности.

В тези случаи, ССО се считат за получатели на минимална помощ и към тях следва да се прилагат условията на Регламент (ЕС) № 1407/2013.

Случаите, в които юридически лица-търговци са собственици на самостоятелни обекти в сграда, участваща в Инвестицията и допустима за финансиране, същите се считат за получатели на минимална помощ (помощ “de minimis”) и към тях са приложими настоящите условия. Когато самостоятелният обект в сграда е под контрола на община или държавна институция, посредством общинско/държавно предприятие или търговско дружество, последните се считат за получатели на минимална помощ.

**4.2.1. Компоненти в режим „минимална помощ“**

В зависимост от изискванията на Регламент (ЕС) № 1407/2013, в схемата се обособяват два компонента при предоставяне на средствата и приложими към ССО:

1. **Компонент I – ССО, попадащи в обхвата на режим „de minimis”** – всички ССО, които отговарят на някое от условията, изброени в т. 4.2 и изпълняващи изискванията на Регламент (ЕС) № 1407/2013.
2. **Компонент II – ССО, попадащи извън обхвата на режим “de minimis”** – всички ССО, които отговарят на някое от условията, изброени в т. 4.2, но не изпълняващи изискванията на Регламент (ЕС) № 1407/2013.

Получателите на БФП, в зависимост от това в кой от двата компонента попадат, следва да спазват условията на съответния компонент.

1. **ПРИЛОЖЕНИЕ НА КОМПОНЕНТ I**

Съгласно описаните в т. 4.2.1 компоненти, следва да се има предвид, че Компонент I се прилага към всички ССО, допустими по Инвестицията за получаване на БФП, които отговарят на някое от условията в т. 4.2 и изпълняват изискванията на Регламент (ЕС) № 1407/2013.

* 1. **Критерии за недопустимост съгласно Регламент (ЕС) № 1407/2013**

Основно изискване към потенциалните получатели (ССО) е, че същите **не могат да получат БФП**, в случай че попадат в забранителното поле на Регламент (ЕС) № 1407/2013 и конкретно тяхната основна дейност или помощта, за коятокандидатстват за финансиране се отнася до (може да се свърже с):

а) помощи, предоставяни в сектора на рибарството и аквакултурите, обхванати от Регламент (ЕО) № 104/2000 на Съвета[[3]](#footnote-3);

б) помощи, предоставяни на предприятия, които извършват дейност в областта на първичното производство на селскостопански продукти;

в) помощите, предоставяни на предприятия, които извършват дейности в сектора на преработката и търговията със селскостопански продукти:

г) помощи за дейности, свързани с износ за трети държави или държави членки, по-конкретно пряко свързани с изнасяните количества, със създаването и функционирането на дистрибуторска мрежа или с други текущи разходи, свързани с износа;

д) помощи, подчинени на преференциалното използване на национални продукти спрямо вносни такива.

Когато дадено ССО упражнява дейност в секторите, описани по-горе в букви а), б) или в), както и в един или повече от секторите или дейностите, обхванати от Регламент (ЕС) № 1407/2013, Регламента се прилага спрямо помощта, предоставяна за съответните един или повече сектори или дейности, при условие че бъде гарантирано по подходящ начин и посредством подходящи средства, като например: разделение на дейностите или разграничаване на разходите, че дейностите в изключените сектори не се ползват от помощ de minimis, предоставена съгласно Регламента.

В случаите, когато за ССО това не може да бъде гарантирано и общината не може по подходящ начин да бъде уверена, че ССО попада извън обхвата на Регламент (ЕС) № 1407/2013, то към съответния ССО са приложими правилата на Компонент II, описани в т. 6 от настоящите условия.

На етап кандидатстване от даден ССО, съответната община, в качеството си на администратор на минималната помощ, следва да извършва проверка на описаните в т. 4.1. обстоятелства. Същите се декларират от всяко ССО в декларацията за минимални и държавни помощи, попълнена по образец (Приложение № 3).

Общината може да изисква допълнителни документи по нейна преценка (например: извадка от счетоводната система, използван метод за счетоводната отчетност и т.н.), които биха й послужили да прецени допустимостта на кандидата по мярката, в случаите когато ССО попада в обхвата на понятието „предприятие“ по смисъла на Закона за счетоводството, респ. има задължение да съставя годишен финансов отчет.

* 1. **Специфични изисквания**

За ССО, които са предприятия за целите на Регламент (ЕС) № 1407/2013 се прилагат изискванията на „едно и също предприятие“.

Съгласно чл. 2 от Регламент (ЕС) № 1407/2013, „едно и също предприятие“ означава всички предприятия, които поддържат помежду си поне един вид от следните взаимоотношения:

а) дадено предприятие притежава мнозинството от гласовете на акционерите или съдружниците в друго предприятие;

б) дадено предприятие има право да назначава или отстранява мнозинството от членовете на административния, управителния или надзорния орган на друго предприятие;

в) дадено предприятие има право да упражнява доминиращо влияние спрямо друго предприятие по силата на договор, сключен с това предприятие, или на разпоредба в неговия устав или учредителен акт;

г) дадено предприятие, което е акционер или съдружник в друго предприятие, контролира самостоятелно, по силата на споразумение с останалите акционери или съдружници в това предприятие, мнозинството от гласовете на акционерите или съдружниците в това предприятие.

Предприятия, поддържащи едно от взаимоотношенията, посочени по-горе в букви а) — г), посредством едно или няколко други предприятия, също се разглеждат като едно и също предприятие.

С оглед установяване на наличието на тези обстоятелства, общината следва да провери дали същите са декларирани от съответния ССО в декларацията по Приложение № 3. В случай, че дадено ССО се явява „едно и също предприятие“ по отношение на други предприятия и същите покриват някое от условията, описани в т. 4.2, то следва да се има предвид, че всички предприятия, образуващи „едно и също предприятие“, се считат за един получател на минималната помощ. В този случай, следва да се има предвид, че описаните в т. 5.4. допустими максимални размери на БФП и установените прагове в Регламент (ЕС) № 1407/2013 се прилагат към този един получател, в който се включват всички, образуващи „едно и също предприятие“.

* 1. **Допълнителни условия към ССО**

Регламент (ЕС) № 1407/2013 се прилага само за помощите, при които брутният еквивалент на безвъзмездна помощ може да бъде изчислен точно и предварително, без да е необходима каквато и да било оценка на риска („прозрачна помощ“).

Помощта по схемата се изразява като парични безвъзмездни средства (БФП), поради което се счита за прозрачна помощ. В размерът на помощта се изразява в брутно изражение, преди облагане с данъци или други такси. Предвид факта, че по схемата е въведена точна дата за получаване на помощта не се извършва сконтиране, тъй като не е налице изплащане на траншове.

В случай на сливания или придобивания на ССО, извършени през периода на обновяването, към датата на предоставянето на помощта, всички помощи de minimis, предоставяни на някое от сливащите се предприятия по схемата, се вземат под внимание за да се определи дали помощта отпусната по схемата на новото предприятие или на придобиващото предприятие, няма да доведе до превишаване на съответния таван.

Ако в периода на обновяване, към датата на предоставянето на помощта, дадено предприятие се разделя на две или повече отделни предприятия, помощта de minimis по схемата, се начислява на това предприятие, което поема дейността. В случай, че последното не е възможно се извършва пропорционално разделяне на помощта на база на счетоводната стойност на собствения капитал на новите предприятия.

Сливанията, придобиванията и разделянията също са предмет на деклариране от ССО в декларацията по Приложение №3. Същите са необходими с оглед правилното установяване на размера на получените минимални помощи от даден ССО.

* 1. **Допустим максимален размер на БФП**

Допустимият максимален размер на БФП следва да е такъв, който не води до надвишаване на праговете, определени в Регламент (ЕС) № 1407/2013, а именно: левовата равностойност на 200 000 евро (391 166 лева) за период от 3 (три) последователни фискални години. Общият размер на минималната помощ, предоставена на едно и също предприятие, осъществяващо дейност в отрасъл „шосеен транспорт”, не може да надхвърля левовата равностойност на 100 000 евро (195 583 лева) за период от 3 (три) последователни фискални години.

Само след като общината се е уверила, че с отпускането на съответната минимална помощ по настоящата схема няма да бъдат превишени праговете, установени по-горе, тогава общината може да я предостави на съответния ССО. За целта при изчисляване на праговете се отчита размера на всички получени минимални помощи от ССО -„едно и също предприятие“, без значение на формата и източника въз основа на декларация по образец и проверка в Регистъра за държавна и минимална помощ.

Данните за получени минимални и/или държавни помощи следва да бъдат надлежно посочени от собствениците в декларацията за минимални и държавни помощи, попълнена по образец (Приложение №3). Общината оказва методическа помощ при попълването на декларацията от страна на ССО.

Декларацията се представя подписана от собствениците на самостоятелни обекти на представляващия СС и се прилага към заявлението за интерес и финансова помощ. Същата се прилага и към договора, който се сключва между общината и СС.

В справката за ССО всеки ССО следва да посочи за какви цели се използва самостоятелния обект.

Минималната помощ се счита за получена от момента на сключване на договора за целево финансиране или от датата на издаване на друг приложим документ, който дава на собственика юридическото право да я получи.

В случаите, когато за ССО се установи, че:

1. ССО е получило минимална помощ в размер, която не позволява да получи БФП по схемата и се нахвърлят установените в Регламент (ЕС) № 1407/2013 прагове, то към съответния ССО следва да се прилагат правилата на Компонент II, описани в т. 6 от настоящите условия.
2. ССО е получило минимална помощ в размер, която позволява ССО да получи и БФП по схемата до установените прагове. В този случай, като помощ по схемата, може да се предостави БФП в такъв размер, който сумиран с всички други минимални помощи, получени от ССО през двете предходни фискални години и текущата е до стойностите на установените в Регламент (ЕС) № 1407/2013 прагове. За остатъкът до пълния размер на БФП по схемата, надвишаващ установените в регламента прагове, към ССО следва да се прилагат правилата на Компонент II, описани в т. 6 от настоящите условия. Последното означава, че ССО заплаща за своя сметка само превишението над праговете по регламента.
   1. **Натрупване на помощта „de minimis“**

Помощта de minimis, предоставена съгласно настоящaта схема, може да се натрупва с:

* помощ de minimis, предоставена съгласно Регламент (ЕС) № 360/2012 на Комисията[[4]](#footnote-4) до тавана, установен в посочения регламент;
* помощ de minimis, предоставяна съгласно други регламенти за помощ de minimis, до съответния таван, определен в Регламент (ЕС) № 1407/2013.

Помощта de minimis не се натрупва с държавна помощ, отпусната за същите допустими разходи.

* 1. **Допустими разходи за финансиране**

БФП, под формата на минимална помощ за ССО се предоставя за покриване на допустими разходи, определени в Инвестицията и ?

Минималната помощ (БФП) за всеки самостоятелен обект се изчислява на база притежаван процент идеални части от общите в сградата за всяка извършена дейност по общите части на сградата (разходи за техническо обследване, обследване за енергийна ефективност, проектиране, оценка за съответствието, СМР, авторски надзор, строителен надзор и инвеститорски контрол, разходи, свързани с набавянето на необходими разрешителни документи, изискващи се от националното законодателство, включително и свързаните с тях такси, дължими на съответните компетентни орган; разходи, свързани с въвеждането на обекта в експлоатация), заедно с разходите за дейностите, извършени за отделния СО, когато това е приложимо.

Разходите за подмяна на дограма се изчисляват отделно за всеки самостоятелен обект.

При изчисленията на разходите за собственика следва да се спазва редът, описан в приложение № 1 към настоящите условия, приложим за Компонент I.

В приложение № 1 са описани и всички допустими разходи, които се покриват по Инвестицията.

1. **ПРИЛОЖЕНИЕ НА КОМПОНЕНТ II**

Съгласно описаните в т. 4.2.1 компоненти, следва да се има предвид, че Компонент II се прилага към всички ССО, допустими по Инвестицията за получаване на БФП, които отговарят на условията в т. 4.2, но не изпълняват изискванията на Регламент (ЕС) № 1407/2013.

Компонент II се прилага при наличие на ССО в сградата, в които се упражнява стопанска дейност, включително, но не само: отдаване под наем или извършване на дейност от търговци и/или лица със свободни професии, които са извън обхвата на правилата за минималната помощ съгласно Регламент (ЕС) № 1407/2013, както и тези, които са в обхвата на т. 4.2 от настоящите условия.

В тези случаи, ССО не е допустим да получи безвъзмездна помощ за обновяване на сградата по Инвестицията и следва да осигури със собствени средства припадащия му се дял от разходите за обновяването на сградата, съобразно притежаваните от него идеални части от общите части на сградата, заедно с разходите дейностите, извършени за отделния СО, когато това е приложимо.

ССО следва да подпише декларация по образец, приложение към настоящите указания. Същата се прилага към заявлението за интерес и финансова помощ и става приложение към договора за партньорство, който се сключва между общината и СС.

* 1. **Допустими разходи по Инвестицията**

Общината, преди да допише договора със СС, следва да изчисли обща индикативна стойност на ССО на база притежаван процент идеални части от общите в сградата за всяка извършена дейност по сградата (разходи за техническо обследване, обследване за енергийна ефективност, проектиране, оценка за съответствието, СМР, авторски надзор, строителен надзор и инвеститорски контрол, разходи, свързани с набавянето на необходими разрешителни документи, изискващи се от националното законодателство, включително и свързаните с тях такси, дължими на съответните компетентни орган; разходи, свързани с въвеждането на обекта в експлоатация).

Разходите за подмяна на дограма се изчисляват отделно за всеки самостоятелен обект и са в размер, съответстващ на реално извършените разходи.

При изчисленията на разходите за собственика следва да се спазва редът, описан в приложение № 1 към настоящите условия, приложим за Компонент II.

В приложение № 1 са описани и всички разходи, които ССО може да покрие, както и индикативен график, съгласно който дължимите от него реално извършени разходи могат да бъдат погасени към общината.

1. **УВЕДОМЯВАНЕ И КОНТРОЛ**

Всяка община, в качеството си на администратор на минимална помощ, следва да спазва установените в Закона за държавните помощи (ЗДП) и Правилника за неговото прилагане (ППЗДП) изисквания, отнасящи се до минималните помощи.

При предоставянето на минималната помощ по Компонент I общината следва да провери данните в предоставените от ССО декларации за минимални и държавни помощи. За двойна проверка на декларираната информация, общината може да използва публичния модул за справки към информационна система „Регистър на минималните помощи“, достъпен на интернет страницата: [www.minimis.minfin.bg](http://www.minimis.minfin.bg)

Съгласно чл. 11, ал. 4 от ЗДП, при всяко предоставяне на минимална помощ общината следва в 3-дневен срок да уведоми Министерство на финансите, във формата по Приложение №Д2 от ППЗДП. Освен това, съгласно чл. 8, ал .2 от ППЗДП, общината следва да въведе в 3-дневен срок данните за съответния получател и размера на получената от него минимална помощ в информационна система „Регистър на минималните помощи“. Достъпът до системата се осъществява съгласно утвърдена от министъра на финансите процедура за достъп, налична в секция „Указания“ в самата система. Всяка община следва да осигури достъп на нейни служители, ангажирани с изпълнението на Инвестицията и задълженията във връзка с режима на минималните помощи до информационната система.

Съответната община следва да води и поддържа собствен Регистър на минималните помощи, като отговаря за достоверността на данните в него и при поискване – да осигурява достъп на представител на министъра на финансите до този Регистър.

Информацията за предоставените минимални помощи по схемата следва да бъде публикувана на Интернет страницата на съответната община с оглед изпълнение на задълженията по чл. 11 от ЗДП.

Съгласно изискванията на Регламент (ЕС) № 1407/2013, съответната общината се задължава да съхранява документацията относно индивидуалните помощи de minimis за период от 10 бюджетни години, считано от датата на тяхното предоставяне. Документацията относно схемите за помощ de minimis се съхранява за период от 10 бюджетни години от датата, на която е предоставена последната индивидуална помощ по такава схема.

*Приложение 1 към Условията*

за изпълнение на схемата за минимална държавна помощ по инвестиция „Подкрепа за устойчиво енергийно обновяване на жилищния сграден фонд“.

1. **РЕД ЗА ИЗЧИСЛЯВАНЕ НА РАЗХОДИТЕ, ПРИЛОЖИМ КЪМ КОМПОНЕНТ I**

Минималната помощ (БФП) за всеки СО се изчислява на база притежаван процент идеални части от общите в сградата за всяка извършена дейност по общите части на сградата (разходи за техническо обследване, обследване за енергийна ефективност, проектиране, оценка за съответствието, СМР, авторски надзор, строителен надзор и инвеститорски контрол, разходи, свързани с набавянето на необходими разрешителни документи, изискващи се от националното законодателство, включително и свързаните с тях такси, дължими на съответните компетентни орган; разходи, свързани с въвеждането на обекта в експлоатация), заедно с разходите за дейностите, извършени за отделния СО, когато това е приложимо.

При изчисления на разходите за собственика следва да се спазва следния ред:

* 1. **Изчисляване на разходи за самостоятелния обект – подмяна на дограма и дейности в СО, когато това е приложимо.**

|  |  |  |  |  |
| --- | --- | --- | --- | --- |
| **Разходи** | **Ед. Мярка** | **Количество** | **Ед. цена в лв. (без вкл. ДДС)** | **Обща цена в лв. (без вкл. ДДС)** |
| **2** | **3** | **4** | **5** | **6=4х5** |
| **СОБСТВЕНИК: (име и фамилия), вх. …, ет. …, ап. …,** |  |  |  |  |
| **Разходи за подмяна на дограма по апартамент** |  |  |  |  |
| **Дейности в СО** |  |  |  |  |
| **……………………………………………** |  |  |  |  |
| **……………………………………………** |  |  |  |  |
| **Общ размер на разходите без вкл. ДДС:** | | | |  |
| **ДДС:** | | | |  |
| **ОБЩ РАЗМЕР НА РАЗХОДИТЕ С ВКЛ. ДДС:** | | | |  |

* 1. **Изчисляване на разходи за общите части**

|  |  |  |  |
| --- | --- | --- | --- |
| **Разходи** | **% идеални части по справка за ССО, представен в абсолютна стойност** | **Обща стойност на дейността (ІI)** | **Стойност за ССО**  **(І\*ІІ)** |
| **Разходи, лева** | **Разходи, лева** |
| **1** | **2** | **3** | **4=2\*3** |
| **СОБСТВЕНИК: (име и фамилия), вх. …, ет. …, ап. …,** |  |  |  |
| Разходи за изготвяне на инвестиционен проект |  |  |  |
| Разходи за оценка за съответствието на проекта |  |  |  |
| Разходи за строителни и монтажни работи (без включена дограма на самия СО и други дейности в СО) |  |  |  |
| Непредвидени разходи (10 % от стойността на разходите за СМР) |  |  |  |
| Разходи за строителен надзор и инвеститорски контрол |  |  |  |
| Разходи за авторски надзор |  |  |  |
| Разходи, свързани с набавянето на необходими разрешителни документи, изискващи се от националното законодателство, включително и свързаните с тях такси, дължими на съответните компетентни органи |  |  |  |
| Разходи, свързани с въвеждането на обекта в експлоатация |  |  |  |
| Разходи за обследване за енергийна ефективност |  |  |  |
| Разходи за обследване за установяване на техническите характеристики и технически паспорт |  |  |  |
| **І. Общ размер на разходите без вкл. ДДС** |  |  |  |
| **ІІ. ДДС** |  |  |  |
| **ОБЩ РАЗМЕР НА РАЗХОДИТЕ С ВКЛ. ДДС** |  |  |  |

1. **РЕД ЗА ИЗЧИСЛЯВАНЕ НА РАЗХОДИТЕ, ПРИЛОЖИМ КЪМ КОМПОНЕНТ II**

При изчисления на разходите за собственика следва да се спазва следния ред:

* 1. **Изчисляване на разходи за самостоятелния обект – подмяна на дограма и дейности в СО, когато това е приложимо.**

|  |  |  |  |  |
| --- | --- | --- | --- | --- |
| **Разходи** | **Единица мярка** | **Количество** | **Единична цена в лв. (без вкл. ДДС)** | **Обща цена в лв. (без вкл. ДДС)** |
| **2** | **3** | **4** | **5** | **6=4х5** |
| **СОБСТВЕНИК: (име и фамилия), вх. …, ет. …, ап. …,** |  |  |  |  |
| **Разходи за подмяна на дограма по апартамент** |  |  |  |  |
| **Дейности в СО** |  |  |  |  |
| **………………………………………………** |  |  |  |  |
| **………………………………………………** |  |  |  |  |
| **Общ размер на разходите без вкл. ДДС:** | | | |  |
| **ДДС:** | | | |  |
| **ОБЩ РАЗМЕР НА РАЗХОДИТЕ С ВКЛ. ДДС:** | | | |  |

* 1. **Изчисляване на разходи за общите части**

|  |  |  |  |
| --- | --- | --- | --- |
| **Разходи** | **% идеални части по справка за ССО, представен в абсолютна стойност** | **Обща стойност на дейността (ІI)** | **Стойност за ССО**  **(І\*ІІ)** |
| **Разходи, лева** | **Разходи, лева** |
| **1** | **2** | **3** | **4=2\*3** |
| **СОБСТВЕНИК: (име и фамилия), вх. …, ет. …, ап. …,** |  |  |  |
| Разходи за изготвяне на инвестиционен проект |  |  |  |
| Разходи за оценка за съответствието на проекта |  |  |  |
| Разходи за строителни и монтажни работи (без включена дограма на самия СО и други дейности в СО) |  |  |  |
| Непредвидени разходи (10 % от стойността на разходите за СМР) |  |  |  |
| Разходи за строителен надзор и инвеститорски контрол |  |  |  |
| Разходи за авторски надзор |  |  |  |
| Разходи, свързани с набавянето на необходими разрешителни документи, изискващи се от националното законодателство, включително и свързаните с тях такси, дължими на съответните компетентни органи |  |  |  |
| Разходи, свързани с въвеждането на обекта в експлоатация |  |  |  |
| Разходи за обследване за енергийна ефективност |  |  |  |
| Разходи за обследване за установяване на техническите характеристики и технически паспорт |  |  |  |
| **І. Общ размер на разходите без вкл. ДДС** |  |  |  |
| **ІІ. ДДС** |  |  |  |
| **ОБЩ РАЗМЕР НА РАЗХОДИТЕ С ВКЛ. ДДС** |  |  |  |

* 1. **Допълнителни условия**

В случай, че съответният ССО не поиска да покрие определения му дял от обновяването съгласно припадащите му се идеални части от общите в сградата, СС би могло да вземе решение да го покрие като осигурява съответните вноски по графика, описан по-горе.

1. Регламент (ЕС) №1407/2013 на Комисията от 18 декември 2013 г. относно прилагането на членове 107 и 108 от Договора за функциониране на ЕС към помощта de minimis (OB L 352 от 24.12.2013 г.) [↑](#footnote-ref-1)
2. Case C-41/90, Klaus Höfner and Fritz Elser v. Macrotron GmbH; Case C-55/96, Job Centre coop. arl., 1997. [↑](#footnote-ref-2)
3. Регламент (ЕО) № 104/2000 на Съвета от 17 декември 1999 година относно общата организация на пазарите на рибни продукти и продукти от аквакултури (ОВ L 17, 21.1.2000 г., стр. 22). [↑](#footnote-ref-3)
4. Регламент (ЕС) № 360/2012 на Комисията от 25 април 2012 година относно прилагането на членове 107 и 108 от Договора за функционирането на Европейския съюз към минималната помощ (de minimis) за предприятия, предоставящи услуги от общ икономически интерес (ОВ L 114, 26.4.2012 г., стр. 8). [↑](#footnote-ref-4)